
MARIJAMPOLĖS SAVIVALDYBĖS TARYBA
SPRENDIMAS
DĖL MARIJAMPOLĖS SAVIVALDYBĖS BENDRUOMENINIŲ IR NEVYRIAUSYBINIŲ ORGANIZACIJŲ IR JAS VIENIJANČIŲ ORGANIZACIJŲ PROJEKTŲ FINANSAVIMO TVARKOS APRAŠO PATVIRTINIMO
2022 m. balandžio 25 d. Nr. 1-145
Marijampolė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 18 straipsnio 1 dalimi, Marijampolės savivaldybės taryba nusprendžia:
1. Patvirtinti Marijampolės savivaldybės bendruomeninių ir nevyriausybinių organizacijų ir jas vienijančių organizacijų projektų finansavimo tvarkos aprašą (pridedama).

2. Pripažinti netekusiu galios Marijampolės savivaldybės tarybos 2022 m. sausio 31 d. sprendimą Nr. 1-26 „Dėl Marijampolės savivaldybės bendruomenių ir nevyriausybinių organizacijų finansavimo ne konkurso būdų tvarkos aprašo patvirtinimo“.
	Savivaldybės meras
	
	Povilas Isoda


Agnė Gedžienė
Sprendimą paskelbti: Interneto svetainėje ;  TAR 
PATVIRTINTA

Marijampolės savivaldybės tarybos 
2022 m. balandžio 25 d. sprendimu Nr. 1-145
2024 m. sausio 29 d. Marijampolės savivaldybės tarybos sprendimo
Nr. 1-16 redakcija

2025 m. vasario 24 d. Marijampolės savivaldybės tarybos sprendimo 

Nr. 1-59 redakcija

MARIJAMPOLĖS SAVIVALDYBĖS BENDRUOMENINIŲ IR NEVYRIAUSYBINIŲ ORGANIZACIJŲ IR JAS VIENIJANČIŲ ORGANIZACIJŲ PROJEKTŲ FINANSAVIMO TVARKOS APRAŠAS

I SKYRIUS

BENDROSIOS NUOSTATOS

1. Marijampolės savivaldybės (toliau – savivaldybės) bendruomeninių ir nevyriausybinių organizacijų ir jas vienijančių organizacijų projektų finansavimo tvarkos aprašas (toliau – aprašas) reglamentuoja savivaldybės bendruomeninių ir nevyriausybinių organizacijų ir jas vienijančių organizacijų projektų finansavimo iš savivaldybės biudžeto lėšų sąlygas, paraiškų pateikimo, vertinimo ir atsiskaitymo už panaudotas lėšas tvarką.

2. Bendruomeninių ir nevyriausybinių organizacijų ir jas vienijančių organizacijų projektų finansavimo tikslas – skatinti savivaldybės bendradarbiavimą su vietos organizacijomis, stiprinti bendruomeninių ir nevyriausybinių organizacijų ir jas vienijančių organizacijų veiklą, skatinti jų aktyvumą remiant išliekamąją vertę turinčių sumanymų įgyvendinimą.

3. Lėšos bendruomeninių ir nevyriausybinių organizacijų ir jas vienijančių organizacijų projektų finansavimui yra numatomos Marijampolės savivaldybės einamųjų metų biudžete ir Marijampolės savivaldybės strateginiame veiklos plane. 

4. Finansuojamos veiklos sritys:

4.1 bendruomeninių ir nevyriausybinių organizacijų ir jas vienijančių organizacijų projektų, gaunančių finansinę paramą iš valstybės biudžeto, Europos Sąjungos struktūrinių ar kitų fondų bei programų, dalinis finansavimas;

4.2. bendruomeninių organizacijų ir jas vienijančių organizacijų veiklos skatinimas ir stiprinimas, organizuojant kryptingą bendruomenės narių (gyventojų) užimtumą (bendruomenės namų patalpų ir aplinkos, kitų viešojo naudojimo patalpų ir viešųjų erdvių tvarkymas ir atnaujinimas, veiklų, skirtų bendruomenės narių (gyventojų) poreikių tenkinimui, organizavimas). Skiriama iki 50 proc. bendruomeninių ir nevyriausybinių organizacijų projektų daliniam finansavimui savivaldybės einamųjų metų biudžete numatytų lėšų.

5. Patvirtinus savivaldybės biudžetą, lėšos bendruomeninių ir nevyriausybinių organizacijų ir jas vienijančių organizacijų projektų finansavimui paskirstomos savivaldybės administracijos direktoriaus įsakymu.
2025 m. birželio 30 d. Marijampolės savivaldybės tarybos sprendimo Nr. 1-225 redakcija
2026 m. vasario 27 d. Marijampolės savivaldybės tarybos sprendimo Nr. 1-48 redakcija

6. Maksimalus aprašo 4 punkte įvardintų veiklų finansavimas gali siekti iki 100 proc. paraiškoje prašomos finansuoti sumos.

7. Paramos dydis vienam projektui:

7.1. pagal aprašo 4.1 papunktyje nurodytą veiklos sritį projektui dalinai finansuoti gali būti skiriama iki 20000 Eur, bet ne daugiau kaip 30 proc. nuo visų tinkamų finansuoti projekto išlaidų;

7.2. pagal aprašo 4.2 papunktyje nurodytą veiklos sritį projektui galima skirti didžiausia ir mažiausia lėšų suma nustatoma einamiesiems metams savivaldybės administracijos direktoriaus įsakymu.
2025 m. birželio 30 d. Marijampolės savivaldybės tarybos sprendimo Nr. 1-225 redakcija

8. Galimi pareiškėjai - Marijampolės savivaldybės teritorijoje registruotos ir veikiančios:

8.1. bendruomeninės organizacijos, kaip jos apibrėžtos Lietuvos Respublikos vietos savivaldos įstatyme ir Lietuvos Respublikos bendruomeninių organizacijų plėtros įstatyme, nevyriausybinės organizacijos, kaip jos apibrėžtos Lietuvos Respublikos nevyriausybinių organizacijų plėtros įstatyme, ir jas vienijančios organizacijos, kurios vienija ne mažiau kaip 10 savivaldybė teritorijoje veikiančių bendruomeninių arba nevyriausybinių organizacijų – kai paraiška teikiama projektams, gaunantiems finansinę paramą iš valstybės biudžeto, Europos Sąjungos struktūrinių ar kitų fondų bei programų, dalinai finansuoti;

8.2. bendruomeninės organizacijos, kaip jos apibrėžtos Lietuvos Respublikos vietos savivaldos įstatyme ir Lietuvos Respublikos bendruomeninių organizacijų plėtros įstatyme, ir jas vienijančios organizacijos, kurios vienija ne mažiau kaip 10 savivaldybės teritorijoje veikiančių bendruomeninių organizacijų – kai paraiška teikiama bendruomeninių organizacijų ir jas vienijančių organizacijų veiklos stiprinimo projektams finansuoti.

9. Projektų finansavimo savivaldybės biudžeto lėšomis konkursus organizuoja savivaldybės administracija. Konkursai skelbiami savivaldybės interneto svetainėje (www.marijampole.lt). Skelbime nurodomas paraiškų pateikimo laikas ir tvarka.

10. Paraiškos dėl projekto finansavimo (toliau – paraiška) (aprašo 1 priedas) teikiamos savivaldybės administracijai konkurso skelbime nustatytu paraiškų pateikimo terminu:

10.1. konkursas pagal aprašo 4.1 papunktyje nurodytą veiklos sritį organizuojamas tęstinės atrankos būdu. Atranka atliekama nuolat, kol yra bendruomeninių ir nevyriausybinių organizacijų ir jas vienijančių organizacijų projektų daliniam finansavimui savivaldybės einamųjų metų biudžete suplanuotų lėšų, bet ne ilgiau kaip iki einamųjų metų gruodžio 1 d. Paraiškų skaičius tai pačiai organizacijai einamaisiais metais nėra ribojamas, tačiau dėl lėšų skyrimo tam pačiam projektui dalinai finansuoti gali būti kreipiamasi tik vieną kartą. Sprendimai dėl lėšų skyrimo priimami atsižvelgiant į paraiškų pateikimo datą ir laiką, vertinant nustatytus paraiškų vertinimo kriterijus. 

10.2. konkursas pagal aprašo 4.2 papunktyje nurodytą veiklos sritį organizuojamas vienkartinės atrankos būdu. Paraiškų priėmimo terminas turi būti ne trumpesnis nei 10 (dešimt) kalendorinių dienų. Pareiškėjas konkursui gali teikti tik vieną paraišką. Pareiškėjui pateikus daugiau nei vieną paraišką, vertinama ta paraiška, kurios pateikimo data yra vėliausia, tačiau ne vėlesnė nei konkurso skelbime nurodyta vėliausia paraiškų pateikimo data.

II SKYRIUS

TINKAMOS FINANSUOTI IŠLAIDOS

11. Bendruomeninių ir nevyriausybinių organizacijų ir jas vienijančių organizacijų, siekiančių gauti finansavimą pagal aprašo 4.1 papunktį, projektų tinkamomis išlaidomis laikomos bendruomeninių ir nevyriausybinių organizacijų ir jas vienijančių organizacijų projektų, gaunančių finansinę paramą iš valstybės biudžeto, Europos Sąjungos struktūrinių ar kitų fondų bei programų, išlaidos. Kitų savivaldybės finansavimo priemonių ar programų lėšomis finansuojamų projektų išlaidos laikomas netinkamomis išlaidomis.

12. Bendruomeninių organizacijų ir jas vienijančių organizacijų projektų, siekiančių gauti finansavimą pagal aprašo 4.2 papunktį, tinkamomis išlaidomis laikomos:

12.1. išlaidos reikalingoms prekėms, tiesiogiai susijusioms su projekto įgyvendinimo veikla ir būtinoms projektui įgyvendinti, įsigyti (vadovaujantis ne didesnėmis nei rinkos kainomis, laikantis racionalaus biudžeto lėšų naudojimo principo);

12.2. įsigijimo išlaidos mokesčių ir paslaugų, kurios yra būtinos siekiant įgyvendinti numatytas veiklas ir yra tiesiogiai susijusios su projektu;

12.3. išlaidos transportui išlaikyti (degalai) ir išlaidos transporto paslaugoms įsigyti (ekonominės klasės autobuso ar viešojo transporto bilietai, transporto priemonės nuoma su vairuotoju) (taikoma, kai paraišką teikia bendruomenines organizacijas vienijanti organizacija). 

13. Vertinant projektus, papildomi balai skiriami, jeigu:

13.1. projekto veiklos yra skirtos gyvenamosios vietovės bendruomenei (ne tik organizacijos nariams);

13.2. visos projekto veiklos orientuotos į viešųjų erdvių tvarkymą ir atnaujinimą;

13.3. projekto veiklose dalyvauja daugiau kaip 30 dalyvių.

14. Lėšos negali būti naudojamos:

14.1. įsiskolinimams dengti;

14.2. projekto įgyvendinimo išlaidoms, finansuojamoms iš kitų finansavimo šaltinių, apmokėti;

14.3. kitoms su projekto veiklomis nesusijusioms išlaidoms padengti;

14.4. veikloms, kuriomis:

14.4.1. keliama grėsmė žmonių sveikatai, garbei ir orumui, viešajai tvarkai;

14.4.2. bet kokiomis formomis, metodais ir būdais išreiškiama nepagarba tautiniams Lietuvos valstybės simboliams;

14.4.3. bet kokiomis formomis, metodais ir būdais populiarinamas smurtas, prievarta, neapykanta;

14.4.4. bet kokiomis formomis, metodais ir būdais pažeidžiama Lietuvos Respublikos Konstitucija, kiti įstatymai ir kiti teisės aktai.

15. Projekto įgyvendinimo pradžia gali būti ankstesnė nei paskirtas finansavimas. Tokiu atveju savivaldybės biudžeto lėšomis finansuojamos su Pareiškėjų projektine veikla susijusios išlaidos, patirtos nuo einamųjų metų sausio 1 d. iki einamųjų metų gruodžio 20 dienos.

III SKYRIUS

PARAIŠKŲ TURINIO REIKALAVIMAI IR PARAIŠKŲ TEIKIMAS

16. Paraiška turi būti užpildyta lietuvių kalba, pasirašyta pareiškėjo vadovo arba jo įgalioto asmens, turinčio teisę veikti pareiškėjo vardu, nurodant vardą, pavardę ir pareigas, ir patvirtinta antspaudu, jei pareiškėjas privalo turėti antspaudą, arba elektroniniu parašu, jei pareiškėjas jį turi. Paraiška turi būti užpildyta kompiuteriu. Paraiškoje turi būti pateikta visa paraiškos punktuose nurodyta informacija.
17. Paraiškoje turi būti nurodyta:

17.1. informacija apie pareiškėją (pavadinimas, juridinio asmens kodas, adresas, banko rekvizitai, vadovas, kontaktinis asmuo/projekto vadovas);

17.2. informacija apie projektą (projekto pavadinimas, finansuojamos veiklos sritys, trumpas projekto aprašymas (sprendžiama problema, tikslai, planuojamos vykdyti veiklos, planuojami pasiekti rezultatai), projekto veiklų planas, kuriame turi būti nurodytas projekto veiklos pavadinimas, rodiklio pavadinimas, kiekybinė išraiška, dalyvių skaičius, projekto įgyvendinimo laikotarpis, vieta, tikslinė projekto grupė, papildomi prioritetiniai kriterijai);

17.3. projekto biudžetas (programos (priemonės), iš kurios numatoma gauti finansavimą, pavadinimas, bendra projekto vertė, paramos lėšos, privalomo prisidėjimo prie projekto procentas ir suma, projektui įgyvendinti prašoma lėšų iš Marijampolės savivaldybės biudžeto, projekto išlaidų sąmata);

17.4. pridedamų dokumentų sąrašas.

18. Pareiškėjas kartu su paraiška pateikia šiuos lietuvių kalba surašytus dokumentus:

18.1. asmens, turinčio teisę veikti pareiškėjo vardu, pasirašytą deklaraciją (aprašo 2 priedas);

18.2. dokumento, patvirtinančio asmens teisę veikti pareiškėjo vardu, kopiją (jei pareiškėjui atstovauja ne vadovas);

18.3. dokumento, patvirtinančio paramos gavimą iš valstybės biudžeto, Europos Sąjungos struktūrinių ar kitų fondų bei programų (sutartis su paramą teikiančia organizacija ar kt. dokumentas) kopiją (taikoma, jei paraiška teikiama pagal aprašo 4.1. papunktį).

18.4. kitus dokumentus, kuriuos pareiškėjo nuomone, tikslinga pateikti.

19. Dokumentą, nurodytą aprašo 18.1 papunktyje, pateikti privaloma. Dokumentų, nurodytų aprašo 18.2–18.4 papunkčiuose, kopijas privaloma pateikti, jeigu pareiškėjas ir (arba) projektas atitinka šiuose papunkčiuose nustatytas sąlygas.

20. Paraiškos pateikiamos pasirinkus vieną iš būdų:

20.1. originalą pateikiant savivaldybės administracijai (adresas: J. Basanavičiaus a.1, 68307 Marijampolė, dokumentų priėmimo patalpose, I a.). Paraiška turi būti tvarkingai susegta;

20.2. elektroniniu paštu paslauga@marijampole.lt, laiško temos laukelyje (Subject) nurodant – Bendruomenių ir nevyriausybinių organizacijų ir jas vienijančių organizacijų projektų finansavimas. Paraiška turi būti pateikta vienoje PDF rinkmenoje (faile);

20.3. elektroniniu būdu per Elektroninius valdžios vartus, pasirinkus paslaugą „Paraiškų dėl lėšų skyrimo švietimo, kultūros, sporto, sveikatos, jaunimo ar kitiems projektams priėmimas“. Paraiška turi būti pasirašyta elektroniniu kvalifikuotu parašu.

21. Kitais būdais (pvz., faksu ir t. t.) arba kitais adresais pateiktos paraiškos nepriimamos, neregistruojamos ir nevertinamos. Jei paraiška siunčiama paštu arba per pašto kurjerį, pašto žymoje nurodyta išsiuntimo ar pateikimo siųsti data turi būti ne vėlesnė kaip konkurso skelbime nurodyta paskutinė paraiškų pateikimo diena.

22. Siekiant užtikrinti paraiškų vertinimo skaidrumą ir pareiškėjų lygiateisiškumą, konkursui pateiktą paraišką taisyti, tikslinti, pildyti ar teikti papildomus dokumentus pareiškėjo iniciatyva negalima.

IV SKYRIUS

PARAIŠKŲ VERTINIMAS

23. Savivaldybės administracijos direktoriaus įsakymu pateiktoms paraiškoms vertinti sudaroma Bendruomeninių ir nevyriausybinių organizacijų ir jas vienijančių organizacijų projektų vertinimo komisija (toliau – komisija), paskiriamas komisijos pirmininkas, jo pavaduotojas, sekretorius ir nariai. Komisijos sekretorius nėra komisijos narys.

24. Komisija sudaroma iš ne mažiau kaip 5 savivaldybės administracijos ir (ar) savivaldybės įstaigų atstovų. Komisijos posėdžiai yra teisėti, jeigu juose dalyvauja ne mažiau kaip 1/2 komisijos narių.

25. Komisijos darbo forma yra posėdžiai, kurie šaukiami pagal poreikį. Sprendimą dėl posėdžio šaukimo datos, priima komisijos pirmininkas.

26. Komisija sprendimus priima posėdyje dalyvaujančių komisijos narių balsų dauguma. Balsams pasiskirsčius po lygiai, lemia komisijos pirmininko balsas.

27. Komisijos nariai pirmojo posėdžio metu privalo pasirašyti konfidencialumo pasižadėjimus (aprašo 3 priedas) ir nešališkumo deklaracijas dėl objektyvių sprendimų priėmimo bei viešųjų ir privačių interesų konflikto vengimo (aprašo 4 priedas). Jeigu yra aplinkybių, galinčių turėti įtakos sprendimui, komisijos narys (-iai), prieš pradėdamas (-i) nagrinėti paraišką, nusišalina nuo tos paraiškos vertinimo. Jeigu komisijos narys (-iai) nenusišalina ir vėliau dėl to kyla interesų konfliktas, jo (jų) vertinimo rezultatai laikomi negaliojančiais.

28. Savivaldybės administracijoje užregistruotos paraiškos perduodamos savivaldybės administracijos direktoriaus įsakymu paskirtam komisijos sekretoriui, kuris įvertina, ar:

28.1. paraiška pateikta iki skelbime nurodytos datos;

28.2. paraišką pateikė pareiškėjas, atitinkantis aprašo 8 punkte nustatytus reikalavimus;

28.3. prie paraiškos pateikti visi prašomi dokumentai;

28.4. pareiškėjas nėra likviduojamas (pagal viešus Juridinių asmenų registro duomenis);

28.5. paraiška atitinka aprašo 16 punkte nustatytus reikalavimus;

28.6. pareiškėjas yra registruotas savivaldybėje, kurioje teikia paraišką.

29. Jeigu vertinant paraišką nustatoma, kad kartu su paraiška pateikti ne visi apraše nurodyti privalomi pateikti dokumentai arba informacija pateikta netinkamai, komisijos sekretorius paraiškoje nurodytu pareiškėjo elektroninio pašto adresu kreipiasi į pareiškėją, nurodydamas jam pateikti privalomus dokumentus ir (ar) trūkumus pašalinti per 3 (tris) darbo dienas nuo nurodymo gavimo dienos. Komisijos sekretorius prašo pareiškėjo pateikti trūkstamus dokumentus ir (ar) trūkumus pašalinti vieną kartą.

30. Paraiška atmetama, nevertinama ir lėšų projektui įgyvendinti neskiriama, jeigu paraiška ar pareiškėjas neatitinka aprašo 28 punkte nurodytų formaliųjų kriterijų arba per komisijos sekretoriaus nustatytą terminą pareiškėjas nepateikė trūkstamų dokumentų ir (ar) nepašalino trūkumų, išskyrus netikslumus, iš esmės netrukdančius vertinti paraiškos atitiktį 28 punkte nurodytiems formaliesiems kriterijams (pvz., nenurodyta paraiškos užpildymo data, yra rašybos klaidų ir pan. (jei paraišką vertinantys asmenys gali suprasti ir įvertinti dokumentų turinį). Komisijos sekretorius apie paraišką, kuri neatitinka formaliųjų kriterijų, nurodytų, aprašo 28 punkte, informuoja pareiškėją elektroniniu laišku, kuriame nurodo paraiškos atmetimo priežastis.

31. Paraiškos, atitinkančios aprašo 28 punkte nurodytus kriterijus, perduodamos atsitiktine tvarka komisijai tolimesniam vertinimui.

32. Jeigu, vertinant gautą paraišką (-as) ir dokumentus, kyla neaiškumų, trūksta informacijos, galinčios turėti įtakos vertinant paraišką (-as), komisijos sekretorius privalo raštu paprašyti pareiškėją paaiškinti ar patikslinti pateiktą informaciją per 3 darbo dienas nuo šio prašymo gavimo dienos.

33. Komisijos nariai paraiškas vertina užpildydami vertinimo anketą (5 priedas), vadovaudamiesi šioje anketoje nurodytais vertinimo kriterijais. Vieną paraišką vertina ne mažiau kaip 2 komisijos nariai. Maksimalus balų, kuriuos galima skirti vienai paraiškai, skaičius – 40. Minimalus balų, kuriuos turi surinkti pareiškėjas, skaičius – 15. Paraiškos, komisijos narių įvertintos mažiau nei 15 balų, atmetamos.
34. Komisija įvertina paraiškas, apskaičiuodama kiekvienai paraiškai komisijos narių skirtų balų vidurkį, siūlomų skirti savivaldybės biudžeto lėšų sumų vidurkį ir reitinguoja projektus balų mažėjimo tvarka. Lėšos skiriamos tiems projektams, kurie surinko daugiausia balų ir kuriems įgyvendinti užtenka konkursui numatytų savivaldybės biudžeto lėšų.

35. Jeigu projektai įvertinami vienodai, pirmenybė teikiama tam projektui, kuris į projekto veiklas įtraukia daugiau projekto dalyvių.

36. Komisijai priėmus protokolinį sprendimą skirti dalį paraiškoje prašomų lėšų, komisijos sekretorius nedelsdamas, bet ne vėliau nei per 3 darbo dienas nuo komisijos protokolinio sprendimo priėmimo dienos, informuoja pareiškėją apie jam siūlomų skirti lėšų dydį, pagal komisijos priimtą protokolinį sprendimą nurodo patikslinti sąmatą ir (ar) veiklų planą. 

37. Pareiškėjas per 3 darbo dienas nuo pranešimo gavimo dienos komisijai pateikia patikslintą projekto išlaidų sąmatą ir veiklų planą (aprašo 6 priedas), taip patvirtindamas, kad sutinka su siūloma skirti suma ir kad priimtas sprendimas skirti dalį lėšų neturės neigiamos įtakos įgyvendinant projekte numatytus tikslus. Pareiškėjas turi teisę sumažinti projekto įgyvendinimo apimtį, tačiau neturi teisės keisti paraiškoje nurodytų tikslų ir veiklos turinio. Pareiškėjui per šiame punkte nurodytą terminą nepateikus patikslintos sąmatos ir (ar) veiklų plano, laikoma, kad jis nesutinka su komisijos siūloma skirti suma. Jei pareiškėjas nesutinka su komisijos priimtu sprendimu siūlyti skirti dalį projektui įgyvendinti pareiškėjo prašomų lėšų, projektui lėšų neskiriama.
2026 m. vasario 27 d. Marijampolės savivaldybės tarybos sprendimo Nr. 1-48 redakcija

38. Patikslintą sąmatą ir (ar) veiklų planą, komisijos sekretorius pateikia komisijos nariams, kurie pirmą kartą vertino paraiškas. Komisija patikslintus dokumentus įvertina ir protokoliniu sprendimu pritaria arba nepritaria pareiškėjo patikslintai sąmatai ir (ar) veiklų planui.

39. Komisija, įvertinusi paraiškas, priima protokolinį sprendimą dėl siūlymo skirti finansavimą planuojamiems įgyvendinti projektams ir rekomenduojamų finansavimo sumų. Komisijos sprendimas yra rekomendacinio pobūdžio.

40. Projektų, gaunančių finansinę paramą iš valstybės biudžeto, Europos Sąjungos struktūrinių ar kitų fondų bei programų, dalinio finansavimo atveju:

40.1. projektai, kurių dalinis finansavimas didesnis kaip 10000 Eur su PVM ir siūlomi komisijos dalinai finansuoti, po komisijos sprendimo skirti dalinį finansavimą projekto įgyvendinimui, teikiami svartyti Marijampolės savivaldybės tarybai, kuri artimiausiame posėdyje priima galutinį sprendimą dėl projekto dalinio finansavimo;

40.2. projektams, kurių dalinis finansavimas mažesnis kaip 10 tūkst. Eur su PVM ir siūlomi komisijos dalinai finansuoti, lėšos skiriamos savivaldybės administracijos direktoriaus įsakymu, atsižvelgus į komisijos siūlymą.
2025 m. birželio 30 d. Marijampolės savivaldybės tarybos sprendimo Nr. 1-225 redakcija

41. Bendruomeninių organizacijų ir jas vienijančių organizacijų veiklos skatinimo ir stiprinimo, organizuojant kryptingą bendruomenės narių (gyventojų) užimtumą, projektų finansavimo atveju, lėšos skiriamos savivaldybės administracijos direktoriaus įsakymu, atsižvelgus į komisijos siūlymą.
2025 m. birželio 30 d. Marijampolės savivaldybės tarybos sprendimo Nr. 1-225 redakcija

42. Komisijai priėmus sprendimą neskirti finansavimo, pareiškėjui per 3 darbo dienas išsiunčiamas pranešimas paraiškoje nurodytu elektroniniu paštu, kuriame nurodomos lėšų neskyrimo priežastys.

43. Paraiškas komisija įvertina:

43.1. projektų, gaunančių finansinę paramą iš valstybės biudžeto, Europos Sąjungos struktūrinių ar kitų fondų bei programų, dalinio finansavimo atveju - per 20 darbo dienų nuo paraiškos pateikimo savivaldybės administracijai dienos;

43.2. bendruomeninių organizacijų ir jas vienijančių organizacijų veiklos skatinimo ir stiprinimo, organizuojant kryptingą bendruomenės narių (gyventojų) užimtumą, projektų finansavimo atveju - per 20 darbo dienų nuo nustatytos paskutinės paraiškų pateikimo dienos.

44. Informacija apie organizacijas, kurios pateikė paraiškas dėl projekto finansavimo (organizacijos pavadinimas, projekto pavadinimas ir prašoma skirti suma), informacija apie organizacijas, kurios gavo finansavimą (organizacijos pavadinimas, projekto pavadinimas ir skirto finansavimo suma) bei informacija apie organizacijų įgyvendinamus ir (arba) įgyvendintus projektus skelbiama savivaldybės interneto svetainėje www.marijampole.lt.

V SKYRIUS

LĖŠŲ SKYRIMAS IR ATSISKAITYMAS UŽ JŲ PANAUDOJIMĄ

45. Su pareiškėjais, kurių projektams skirtas finansavimas, pasirašoma Lėšų, skirtų iš Marijampolės savivaldybės biudžeto, naudojimo sutartis (toliau – sutartis).

46. Už projekto įgyvendinimą laiku, teisingą lėšų, numatytų lėšų naudojimo sutartyje, panaudojimą ir ataskaitų pateikimą atsakingas pareiškėjas sutartyje nustatytais terminais.

47. Sutartyje numatytų finansavimo sumų keitimas, kai nėra įtraukiama nauja išlaidų rūšis ir išlaidų dydžio pakeitimai neviršija 50 procentų tikslinamos bendros išlaidų rūšies eilutės dydžio, gali būti vykdomas be formalios sąmatos keitimo procedūros, su sąlyga, kad keitimas neprieštarauja pradinės paraiškos tikslams ir nekeičiami esminiai projekto veiklos rezultatai. Projekto vykdytojas gali ne vėliau kaip prieš 10 darbo dienų iki sutartyje nustatyto projekto įgyvendinimo termino pabaigos savivaldybei pateikti argumentuotą prašymą dėl projekto sąmatos keitimo, kai projekto įgyvendinimo metu faktinių išlaidų pokytis pagal atskiras sąmatos eilutes yra daugiau nei 50 procentų. 

48. Lėšos projektui finansuoti turi būti panaudotos iki einamųjų metų gruodžio 20 d. Pareiškėjas privalo grąžinti savivaldybės administracijai pareiškėjo disponuojamose sąskaitose esamas, sutarčiai vykdyti ir projektui finansuoti skirtas ir nepanaudotas lėšas ne vėliau kaip iki einamųjų metų gruodžio 20 d., o ne pagal paskirtį panaudotas lėšas – savivaldybės administracijos nustatytais terminais, į sutarties rekvizituose nurodytą savivaldybės administracijos banko, kitos mokėjimo ar kredito įstaigos sąskaitą.

49. Kilę ginčai sprendžiami Lietuvos Respublikos įstatymų nustatyta tvarka.

50. Projektų vykdymą kontroliuoja pagal veiklos sritis atsakingi savivaldybės administracijos specialistai.

51. Rekomenduojama informuoti visuomenę apie vykdomą/vykdytą projektą, nurodant, kad projektas finansuojamas Marijampolės savivaldybės biudžeto lėšomis.

VI SKYRIUS

BAIGIAMOS NUOSTATOS

52. Už dokumentus, suteikiančius teisę gauti finansinę paramą, ir kitų dokumentų teisingumą atsako pareiškėjas.

53. Aprašas gali būti keičiamas, papildomas ar pripažintas netekusiu galios Marijampolės savivaldybės tarybos sprendimu.

54. Patvirtintas aprašas viešai paskelbiamas teisės aktų nustatyta tvarka.

_________________

Marijampolės savivaldybės 

bendruomeninių ir nevyriausybinių 

organizacijų ir jas vienijančių 

organizacijų projektų finansavimo 

tvarkos aprašo

1 priedas

(Paraiškos dėl projekto finansavimo forma)

	

	(Paraišką teikiančios organizacijos pavadinimas)


Marijampolės savivaldybės administracijai

PARAIŠKA

DĖL PROJEKTO FINANSAVIMO

	
	Nr.
	

	(data)
	
	


Marijampolė

	I. INFORMACIJA APIE PAREIŠKĖJĄ: 

	1.1. Pareiškėjo pavadinimas
	

	1.2. Juridinio asmens kodas
	

	1.3. Pareiškėjo adresas (gatvė, numeris, miestas, rajonas ir pašto kodas)
	

	1.4. Pareiškėjo banko rekvizitai (banko pavadinimas, kodas, sąskaitos numeris)
	

	1.5. Pareiškėjo vadovas (pareigų pavadinimas, vardas, pavardė, tel. Nr., el. paštas)
	

	1.6. Kontaktinis asmuo / projekto vadovas

(vardas, pavardė, tel. Nr., el. paštas)
	


	II. INFORMACIJA APIE PROJEKTĄ: 

	2.1. Projekto pavadinimas
	

	2.2 Finansuojamos veiklos sritys
	 bendruomeninių ir nevyriausybinių organizacijų ir jas vienijančių organizacijų projektų, gaunančių finansinę paramą iš valstybės biudžeto, Europos Sąjungos struktūrinių ar kitų fondų bei programų, dalins finansavimas

	
	 bendruomeninių organizacijų ir jas vienijančių organizacijų veiklos skatinimas ir stiprinimas, organizuojant kryptingą bendruomenės narių (gyventojų) užimtumą

	2.3. Trumpas projekto aprašymas: 

	(sprendžiama problema, tikslai, planuojamos vykdyti veiklos, planuojami pasiekti rezultatai)

	

	2.4. Projekto veiklų planas:

	Eil. Nr.
	Projekto veiklos pavadinimas
	Rodiklio pavadinimas
	Kiekybinė išraiška
	Dalyvių skai-čius

	2.4.1
	
	
	
	

	2.4.2.
	
	
	
	

	2.4.3.
	
	
	
	

	2.4.4.
	
	
	
	

	2.5. Projekto įgyvendinimo laikotarpis, vieta
	

	2.6. Tikslinė projekto grupė
	

	2.7. Prioritetiniai kriterijai, už kuriuos skiriami papildomi balai:

	 projekto veiklos yra skirtos gyvenamosios vietovės bendruomenei (ne tik organizacijos nariams);

 visos projekto veiklos orientuotos į viešųjų erdvių tvarkymą ir atnaujinimą;

 projekto veiklose dalyvauja daugiau kaip 30 dalyvių.


	III. PROJEKTO BIUDŽETAS

	3.1. Programos (priemonės), iš kurios numatoma gauti finansavimą, pavadinimas (pildoma, kai paraiška teikiama pagal aprašo 4.1 papunktyje nurodytą veiklos sritį)
	

	3.2. Bendra projekto vertė, Eur (pildoma, kai paraiška teikiama pagal aprašo 4.1 papunktyje nurodytą veiklos sritį)
	

	3.3. Paramos lėšos, Eur (nurodyti gautas arba planuojamas gauti paramos sumas) (pildoma, kai paraiška teikiama pagal aprašo 4.1 papunktyje nurodytą veiklos sritį)
	

	3.4. Privalomo prisidėjimo prie projekto procentas ir suma, Eur (pagrįsti) (pildoma, kai paraiška teikiama pagal aprašo 4.1 papunktyje nurodytą veiklos sritį)
	

	3.5. Projektui įgyvendinti prašoma lėšų suma iš Marijampolės savivaldybės biudžeto, Eur
	

	3.6. Projekto išlaidų sąmata:

	Eil. Nr.
	Išlaidų rūšis
	Veiklos Nr.
	Prašoma suma, Eur
	Išlaidų apskaičiavimo pagrindimas

	1.
	
	
	
	

	2.
	
	
	
	

	...
	
	
	
	

	IŠLAIDOS IŠ VISO
	
	
	


PARAIŠKOS PRIEDAI:

	Nr.
	Priedo pavadinimas (nurodomas pridedamo priedo pavadinimas)
	Pažymėti

X
	Lapų skaičius 

(įrašomas priedo lapų skaičius)

	1.
	Dokumento, patvirtinančio asmens teisę veikti organizacijos vardu, kopija (jei paraišką pildo ir pasirašo ne organizacijos vadovas)
	
	

	2.
	Asmens, turinčio teisę veikti pareiškėjo vardu, pasirašyta deklaracija
	
	

	3.
	Dokumento, patvirtinančio paramos gavimą iš valstybės biudžeto, Europos Sąjungos struktūrinių ar kitų fondų bei programų (sutartis su paramą teikiančia organizacija ar kt. dokumentas) kopija
	
	

	4.
	Kiti dokumentai
	
	


Tvirtinu, kad paraiškoje pateikta informacija yra tiksli ir teisinga. Įsipareigoju, įvykdžius projektą, pateikti Marijampolės savivaldybės administracijai lėšų naudojimo sutartyje numatytus dokumentus per sutartyje numatytus terminus. 

	
	
	
	
	

	(Pareiškėjas)
	
	(parašas)
	
	(vardas ir pavardė)


Jūsų asmens duomenų valdytojas: Marijampolės savivaldybės administracija (juridinio asmens kodas 188769113, adresas: J. Basanavičiaus a. 1, 68307 Marijampolė, tel. +370 343 90 011, el. p. administracija@marijampole.lt). Marijampolės savivaldybės administracijos asmens duomenų apsaugos pareigūno kontaktai: duomenu.apsauga@marijampole.lt
Su asmens duomenų tvarkymo Marijampolės savivaldybės administracijoje politika galima susipažinti svetainėje https://teisesaktai.marijampole.lt/document/55899
______________

Marijampolės savivaldybės 

bendruomeninių ir nevyriausybinių 

organizacijų ir jas vienijančių 

organizacijų projektų finansavimo 

tvarkos aprašo

2 priedas

(Deklaracijos forma)

DEKLARACIJA

	

	(data)


Aš, ___________________________________ ,veikiantis (-i) pareiškėjo

(vardas ir pavardė)

_____________________________ vardu, patvirtinu, kad nėra toliau nurodytų

(pareiškėjo pavadinimas)

aplinkybių:

1. Pareiškėjas nėra sudaręs taikos sutarties su kreditoriais, sustabdęs ar apribojęs savo veiklos.

2. Asmuo, turintis teisę veikti pareiškėjo vardu, neturi neišnykusio ar nepanaikinto teistumo už nusikaltimus, nurodytus Lietuvos Respublikos baudžiamojo kodekso XXXIII skyriuje (nusikaltimai valstybės tarnybai ir viešiesiems interesams), taip pat už nusikaltimus, nurodytus Lietuvos Respublikos baudžiamojo kodekso 205 straipsnyje (Apgaulingas pareiškimas apie juridinio asmens veiklą), 206 straipsnyje (Kredito, paskolos ar tikslinės paramos panaudojimas ne pagal paskirtį ar nustatytą tvarką), 207 straipsnyje (Kreditinis sukčiavimas), 219 straipsnyje (Mokesčių nesumokėjimas), 220 straipsnyje (Neteisingų duomenų apie pajamas, pelną ar turtą pateikimas), 222 straipsnyje (Apgaulingas apskaitos tvarkymas) bei 223 straipsnyje (Aplaidus apskaitos tvarkymas).
3. Pareiškėjas paraiškoje dėl projekto finansavimo (toliau – paraiška) ir (ar) jos prieduose nepateikė klaidinančios arba melagingos informacijos.

4. Pareiškėjas per pastaruosius trejus metus iki paraiškos pateikimo savivaldybės administracijai dienos nebandė gauti konfidencialios informacijos arba daryti įtakos savivaldybės administracijos tarnautojams ir (ar) darbuotojams, Bendruomeninių ir nevyriausybinių organizacijų ir jas vienijančių organizacijų projektų vertinimo komisijos nariams.

5. Pareiškėjas turi pakankamus žmogiškuosius išteklius ir tinkamus administracinius gebėjimus įgyvendinti projektą.
6. Pareiškėjas yra atsiskaitęs už ankstesniais metais iš savivaldybės ar valstybės biudžeto gautų lėšų panaudojimą ir (ar) gautų lėšų nėra panaudojęs ne pagal paskirtį.
7. Pareiškėjui nėra panaikintas paramos gavėjo statusas.

Man yra žinoma, kad, šioje deklaracijoje nurodžius klaidinančią ar melagingą informaciją, sudaryta Lėšų, skirtų iš Marijampolės savivaldybės biudžeto, naudojimo sutartis dėl projekto finansavimo bus vienašališkai nutraukta.

Patvirtinu, kad kartu su Paraiška pateikti dokumentai, dokumentų užsienio kalba vertimai yra tikri.

	
	
	
	
	

	(Pareiškėjas)
	
	(parašas)
	
	(vardas ir pavardė)


________________

Marijampolės savivaldybės 

bendruomeninių ir nevyriausybinių 

organizacijų ir jas vienijančių 

organizacijų projektų finansavimo 

tvarkos aprašo

3 priedas

(Konfidencialumo pasižadėjimo forma)

KONFIDENCIALUMO PASIŽADĖJIMAS

	

	(data)


Aš, ________________, būdamas (-a) Bendruomeninių ir nevyriausybinių

(vardas, pavardė)
organizacijų ir jas vienijančių organizacijų projektų vertinimo komisijos (toliau – komisija) nariu (-e) ar sekretoriumi (-e), vertindamas (-a) paraiškas dėl projektų finansavimo:

PASIŽADU:

1. saugoti ir tik teisės aktų nustatytais tikslais ir tvarka naudoti konfidencialią informaciją, kuri man taps žinoma, esant komisijos narių (-e);

2. man patikėtus dokumentus ar duomenis saugoti taip, kad tretieji asmenys neturėtų galimybės su jais susipažinti ar jais pasinaudoti, neatskleisti tretiesiems asmenims informacijos, kuri man taps žinoma esant komisijos nariu (-e);

3. nepasilikti jokių man pateiktų dokumentų kopijų;

4. savo ir (ar) man artimų asmenų privačių interesų naudai nesinaudoti ir neleisti naudotis informacija, kurią sužinosiu dalyvaudamas (-a) svarstant, rengiant ar priimant komisijos sprendimą.

Esu įspėtas (-a), kad, pažeidęs (-usi) šį pasižadėjimą, turėsiu atlyginti savivaldybės administracijai ir pareiškėjams padarytus nuostolius.

Man išaiškinta, kad man artimi asmenys yra artimieji giminaičiai bei svainystės ryšiais susiję asmenys, kaip jie apibrėžti Lietuvos Respublikos civilinio kodekso 3.135 ir 3.136 straipsniuose, taip pat sutuoktinis, sugyventinis ar partneris, sutuoktinio, sugyventinio ar partnerio vaikai (įvaikiai), tėvai (įtėviai), broliai (įbroliai), seserys (įseserės) bei mano įtėviai, įvaikiai, įbroliai, įseserės.

	
	
	
	
	

	(Komisijos nario pareigos)
	
	(parašas)
	
	(vardas ir pavardė)


_________________

Marijampolės savivaldybės 

bendruomeninių ir nevyriausybinių 

organizacijų ir jas vienijančių 

organizacijų projektų finansavimo 

tvarkos aprašo

4 priedas

(Nešališkumo deklaracijos dėl objektyvių sprendimų priėmimo bei viešųjų ir privačių interesų konflikto vengimo forma)

NEŠALIŠKUMO DEKLARACIJA DĖL OBJEKTYVIŲ SPRENDIMŲ PRIĖMIMO BEI VIEŠŲJŲ IR PRIVAČIŲ INTERESŲ KONFLIKTO VENGIMO

	

	(data)


Aš, __________________________, būdamas (-a) komisijos nariu (-e)

(vardas, pavardė)
ar sekretoriumi (-e), vertindamas (-a) paraiškės dėl projektų finansavimo:

PASIŽADU:


1. savo pareigas atlikti objektyviai, dalykiškai, be išankstinio nusistatymo, vadovaudamasis (-i) įstatymų viršenybės, skaidrumo, nešališkumo, teisėtumo, sąžiningumo principais;

2. informuoti komisijos pirmininką apie esamą interesų konfliktą ir nusišalinti nuo dalyvavimo tolesnėje procedūroje, jei man dalyvaujant, rengiant, svarstant ar priimant komisijos sprendimus:

2.1. šiose procedūrose dalyvauja asmenys, iš kurių aš ar man artimi asmenys gauna bet kokios rūšies pajamų ar kitokio pobūdžio naudos;

2.2. aš ar man artimi asmenys yra procedūrose dalyvaujančio juridinio asmens steigėjas (‑a), akcininkas (-a) ar dalininkas (-ė), darbuotojas (-a) ar valdymo organo narys (-ė);

2.3. dėl bet kokių kitų aplinkybių negaliu laikytis 1 punkte nustatytų principų;

3. jei paaiškėtų, kad mano dalyvavimas rengiant, svarstant ar priimant komisijos sprendimus gali sukelti interesų konfliktą, pasižadu nedelsdamas (-a) informuoti apie tai komisijos pirmininką ir nusišalinti nuo sprendimo priėmimo procedūros.

Žinau, kad kilus šališkumo ar interesų konflikto grėsmei galiu būti nušalintas (-a) nuo dalyvavimo tolesnėje procedūroje.

Man išaiškinta, kad man artimi asmenys yra artimieji giminaičiai bei svainystės ryšiais susiję asmenys, kaip jie apibrėžti Lietuvos Respublikos civilinio kodekso 3.135 ir 3.136 straipsniuose, taip pat sutuoktinis, sugyventinis ar partneris, sutuoktinio, sugyventinio ar partnerio vaikai (įvaikiai), tėvai (įtėviai), broliai (įbroliai), seserys (įseserės) bei mano įtėviai, įvaikiai, įbroliai, įseserės.

	
	
	
	
	

	(Komisijos nario pareigos)
	
	(parašas)
	
	(vardas ir pavardė)


________________
Marijampolės savivaldybės bendruomeninių ir 

nevyriausybinių organizacijų ir jas vienijančių 

organizacijų projektų finansavimo tvarkos 

aprašo

5 priedas

2025 m. balandžio 28 d. Marijampolės savivaldybės tarybos sprendimo Nr. 1-162 redakcija

(Paraiškos dėl projekto finansavimo vertinimo lentelės forma)

PARAIŠKOS DĖL PROJEKTO FINANSAVIMO VERTINIMO LENTELĖ

	Pareiškėjo pavadinimas
	

	Projekto pavadinimas
	

	Vertinimo komisijos narys
	


	Vertinimo pagrindas
	Vertinimo kriterijai
	Balai
	Skiriamas balas
	Skiriamo balo pagrindimas

	Projekto problema
	Projekto problema suformuluota aiškiai
	5
	
	

	
	Projekto problema suformuluota neaiškiai
	3
	
	

	
	Nesuformuluota projekto problema
	0
	
	

	Projekto tikslas
	Projekto tikslas suformuluotas aiškiai, konkrečiai, siejasi su problemos sprendimu
	5
	
	

	
	Projekto tikslas suformuluotas, bet nepakankamai siejasi su problemos sprendimu
	3
	
	

	
	Nesuformuluotas projekto tikslas arba suformuluotas neaiškiai
	0
	
	

	Projekto veiklos
	Projekte numatytos veiklos yra aiškios, nuoseklios, siejasi su problemos sprendimu ir padės pasiekti užsibrėžtą projekto tikslą
	6
	
	

	
	Projekto veiklos aiškios, bet nepakankamai siejasi su problemos sprendimu ir (ar) nepakankamai orientuotos į tikslo siekimą
	4
	
	

	
	Projekto veiklos iš dalies aiškios, iš dalies siejasi su problemos sprendimu ir (ar) iš dalies orientuotos į tikslo siekimą
	2
	
	

	
	Projekto veiklos neaiškios, nenuoseklios, nespręs problemos ir nepasieks tikslo
	0
	
	

	Projekto rezultatai
	Projekto rezultatai aiškūs ir susiję su projekte numatyta veikla
	5
	
	

	
	Projekto rezultatai iš dalies aiškūs ir iš dalies siejasi su veikla
	3
	
	

	
	Projekto rezultatai neaiškūs
	0
	
	

	Papildomi prioritetiniai kriterijai
	Projekto veiklos skirtos gyvenamosios vietovės bendruomenei (ne tik organizacijos nariams)
	3
	
	

	
	Visos projekto veiklos orientuotos į viešųjų erdvių tvarkymą ir atnaujinimą
	3
	
	

	
	Projekto veiklose, dalyvauja daugiau kaip 30 dalyvių  
	3
	
	

	Projektui įgyvendinti prašomų lėšų aiškumas, pagrįstumas bei sąsaja su projekto veiklomis
	Projektui įgyvendinti prašomos lėšos aiškiai įvardytos, pagrįstos, susijusios su projekto veiklomis, pagrįstas prašomas paramos dydis
	10
	
	

	
	Projektui įgyvendinti prašomos lėšos iš dalies įvardytos, pagrįstos, susijusios su projekto veiklomis, iš dalies pagrįstas prašomas paramos dydis
	5
	
	

	
	Projektui įgyvendinti prašomos lėšos neįvardytos, nepagrįstos, nesusijusios su projekto veiklomis, nepagrįstas prašomas paramos dydis
	0
	
	

	Balų suma 
	40
	
	


Paraiškos, surinkusios mažiau nei 15 balų nefinansuojamos.

	
	Vertinimo komisijos nario komentarai ir išvada

	Prašoma lėšų suma (eurais)
	

	Siūloma skirti lėšų suma (eurais)
	

	Projektui įgyvendinti siūlomos skirti lėšų sumos pagrindimas (jei siūloma skirti suma yra mažesnė, nei prašoma)
	


	Vertinimo komisijos narys 
	
	
	

	
	(parašas)
	
	(vardas ir pavardė)


______________
Marijampolės savivaldybės bendruomeninių ir

nevyriausybinių organizacijų ir jas vienijančių

organizacijų projektų finansavimo tvarkos

aprašo

6 priedas

2026 m. vasario 27 d. Marijampolės savivaldybės tarybos sprendimo Nr. 1-48 redakcija

(Patikslintos Bendruomeninių organizacijų ir jas vienijančių organizacijų veiklos skatinimo ir stiprinimo projektų finansavimo projekto išlaidų sąmatos ir patikslinto veiklos plano forma)

	Projekto vykdytojas
	

	Projekto pavadinimas 
	


PATIKSLINTA BENDRUOMENINIŲ ORGANIZACIJŲ IR JAS VIENIJANČIŲ ORGANIZACIJŲ VEIKLOS SKATINIMO IR STIPRINIMO PROJEKTŲ FINANSAVIMO PROJEKTO IŠLAIDŲ SĄMATA IR PATIKSLINTAS VEIKLOS PLANAS

_______________________

(data ir dokumento Nr.)

	Eil. Nr.
	Išlaidų pavadinimas
	Mato

vnt.
	Kaina (Eur)
	Kiekis
	Veiklos Nr.
	Skirta suma

iš savivaldybės biudžeto (Eur)

	1.
	

	1.1.
	
	
	
	
	
	

	1.2.
	
	
	
	
	
	

	Iš viso:
	

	2.
	

	2.1.
	
	
	
	
	
	

	2.2.
	
	
	
	
	
	

	Iš viso:
	

	3.
	

	3.1.
	
	
	
	
	
	

	3.2.
	
	
	
	
	
	

	Iš viso:
	

	4.
	

	4.1.
	
	
	
	
	
	

	4.2.
	
	
	
	
	
	

	Iš viso:
	

	5.
	

	5.1.
	
	
	
	
	
	

	5.2.
	
	
	
	
	
	

	Iš viso:
	

	IŠ VISO PROJEKTUI:    
	


	Eil. Nr.
	Patikslintas projekto uždavinius įgyvendinančių veiklų planas

	1.
	

	2.
	

	3.
	

	4.
	

	5.
	


	
	
	
	
	

	(pareigos)
	
	(parašas)
	
	vardas ir pavardė


__________________


